lOO 
COMPOSITiE. 
quepollicaria, 22 lineas lata. Petiolus quatuor lineas longus, densissime hispidus, canaliculatus. Corymbi 
terminales, trifidi; ramis patulis, hirto-hispidis ; floribus pedicellatis, quatuor lineas longis. Involucrum 
campanulato -cylindraceum • foliolis circiter 16, imbricatis ; interioribus oblongo-linearibus, obtusis, 
glabriusculis ; exterioribus brevioribus, oblongis, acutiusculis , bispidulis. Flosculi circiter 10, in 
specimine nostro incompleti. 
50. EUPATORIUM GLABRATFM. f 
E. fruticosum 5 glabrum ; ramis striatis; foliis ovato-oblongis , acutis, dentato-serratis 
subcarnosis; pedunculis terminalibus et axillaribus, subtrifloris; involucri foliolis obtusius- 
culis , externe subviscosis. 
Crescit locis alsis montium Mexicanorum , inter Omitlan et Real dei Monte , ait. i 3 oo 
hex. 75 Floret Majo. 
Frutex ramosissimus; ramis oppositis, teretiusculis, striatis, glabris, fuscis. Folia opposita, petiolata, 
ovato-oblonga , acuta, dentato-serrata, basi cuneata et integerrima, reticulato-venosa , membranacea, 
subcarnosa, glabra, duos et dimidium pollices longa, pollicem et paulo latiora. Petiolus semipollicaris, 
canaliculatus , glaber. Pedunculi in apice ramulorum axillares et terminales, subtriflori, glabri. Flores 
pedicellati, quatuor lineas longi. Bractee ad basim pedicelli duae, oppositae, lanceolato-lineares. 
Involucrum camjianulatum; foliolis circiter 16, imbricatis, lanceolatis, obtusiusculis, striatis, glabris , 
externe subviscosis; exterioribus paulo brevioribus. Flosculi circiter 16,involucro fere duplo longiores, 
tres lineas longi. Corolla tubulosa, alba, glabra, superne paulo ampliata, quinquedentata; dentibus 
ovatis, acutiusculis, patentibus. Anther.e inclusae. Ovarium lineare, glabrum. Stylus glaber. Stigma 
bipartitum; laciniis elongatis, pubescentibus, exsertis, erectis, demum divergentibus. Akenium sub- 
immaturum, lineare, quinquangulare, angulis scabris, nigrescens. Pappus pilosus ; pilis scabris, albidis, 
corollam aequantibus, patulis. 
5 1 . EUPATORIUM XALAPENSE. f 
E. fruticosum; ramis sexangularibus , striatis foliisque glabris, ovato-ellipticis , acutis, ser¬ 
ratis, subtriplinerviis, subcarnosis; paniculis terminalibus, ramosissimis, foliatis, ramis sub- 
geminis, oppositis; involucri foliolis acutis, glabris, subviscosis. 
Crescit juxta urbem Xalapa in radicibus montis Macultepec Mexicanorum , ait. 7 3 o 
hex. f) Floret Februario. 
Rami oppositi, sexangulares, striati, glabri. Folia opposita, petiolata, ovato-elliptica, utrinque 
acuta, serrata, basi integerrima, reticulato-venosa, subtriplinervia, membranacea, subcarnosa, gla¬ 
bra, viginti lineas longa, decem lineas lata; juniora subintegerrima. Petiolus semipollicaris, canalicu¬ 
latus, glaber. Panicule terminales, ramosissimae, foliatae, bracteatae; ramis oppositis, geminis, patulis 
ramulisque angulatis, viscosis, oppositis, solitariis aut geminis. Flores pedicellati, terni, tres lineas 
longi. Bractea: oppositae, lineari-spathulatae, acutae, viscosae. Involucrum campanulatum; foliolis circiter 
16, imbricatis, oblongo-lanceolatis, acutis, striatis, glabiis, subviscosis ; exterioribus paulo brevioribus. 
Flosculi circiter 20, involucrum superantes, tres lineas longi. Corolla, ANTHERiE, Pistillum et Pappus 
praecedentis. Akenium immaturum. 
Praecedenti proximum, diversum praesertim inflorescentia et magnitudine florum. 
EUPATORIUM HAVANENSE. f 
E. fruticosum; ramis foliisque glabris, ovatis, obtusis, sinuato-crenatis, subtriplinerviis, 
subcoriaceis ; corymbis terminalibus , trifidis; involucri foliolis acutis, glabris, apice ciliatis, 
subviscosis. 
Crescit propter Havanam in Insula Cubce. p> 
Frutex ramis oppositis?, teretibus, glabris; ramulis angulatis. Folia opposita, petiolata, ovata, 
obtusa , basi rotundata, sinuato-crenata , reticulato-venosa, subtriplinervia, subcoriacea , glaberrima, 
viginti lineas longa, tredecim lineas lata. Petiolus quinque lineas longus, canaliculatus, glaber. Corymbi 
terminales, ramosi, trifidi; ramis glabris. Flores pedicellati, tres lineas longi. Involucrum campanu- 
latum; foliolis crebris , imbricatis , lineari-lanceolalis , acutis , glabris , viridibus , externe subviscosis , 
